Vsevolod Tšaplin

Vsevolod Anatoljevitš Tšaplin (; 31. maaliskuuta 1968 Moskova – 26. tammikuuta 2020 Moskova) oli venäläinen ortodoksisen kirkon pappi, joka tuli tunnetuksi sosiaalisten ja poliittisten kysymysten kommentoinnistaan.Outspoken Senior Russian Clergyman Dies Unexpectedly At 51 Radio Free Europe/Radio Liberty 27.1.2020, viitattu 27.5.2024 == Elämä ja ura == Tšaplinin isä oli tieteilijä Anatoli Tšaplin. Tšaplin valmistui Moskovan teologisesta seminaarista vuonna 1990 ja Moskovan teologisesta akatemiasta vuonna 1994. Hänet vihittiin diakoniksi 21. huhtikuuta 1991 ja papiksi 7. tammikuuta 1992. Vuonna 1999 hänestä tehtiin arkkipappi. Vuosina 2009–2015 Tšaplin oli Moskovan patriarkaatin viestintäosaston johtaja.Russian archpriest Vsevolod Chaplin dies at 51 Tass 27.1.2020, viitattu 27.5.2024 Käytännössä hän toimi tuona aikana Venäjän ortodoksisen kirkon julkisena puhemiehenä.At 51, ultraconservative Russian Orthodox figurehead Vsevolod Chaplin has died. Here’s how his critics will remember him. Meduza 28.1.2020, viitattu 27.5.2024 Tšaplin tuli tässä tehtävässä toimiessaan tunnetuksi medianäkyvyydestään. Joulukuussa 2015 hänen ilmoitettiin tulleen erotetuksi virasta.The Russian Orthodox Church fires its spokesman Meduza 24.12.2015, viitattu 27.5.2024 Tšaplinin mukaan erottaminen johtui ristiriidoista patriarkan kanssa. Hän kritisoi patriarkkaa yksinvaltaisesta päätöksenteosta.Russian Church’s Controversial Ex-Spokesman Dies at 51 The Moscow Times 27.1.2020, viitattu 27.5.2024 Vuodesta 2016 Tšaplinista tuli Moskovan Nikitskije vorotan Teodoros Studionilaisen kirkon dekaani. == Mielipiteet == Tšaplin piti Venäjän sotatoimia Syyriassa osana "pyhää sotaa". Hän piti raamatullista "älä tapa" -käskyä vain pienelle oikeamielisten piirille suunnattuna. Hänen mukaansa oli olemassa myös ihmisiä, jotka täytyy tappaa. Tšaplin kutsui humanismia saatanalliseksi ideologiaksi. Hänen mukaansa naiset uhmakkaalla olemuksellaan ja tavoillaan saattaisivat houkutella miehiä raiskauksiin. Tšaplin oli vuosien ajan Vladimir Putinin hallinnon kannattaja, mutta esitti myöhemmin kriittisiä kommentteja varsinkin vuoden 2019 eläkeuudistuksesta. Maaliskuussa 2019 hän osallistui mielenilmaukseen hallituksen sosiaali- ja talouspolitiikkaa vastaan. Tšaplin vaati Venäjän ortodoksikirkolle päätösvaltaa ja kannatti ajatusta eliitin "korvaamisesta". Hän vastusti ehdotusta perheväkivallan kriminalisoinniksi. Tšaplinin mukaan Josif Stalin oli palvelija, jota Jumala käytti vallankumouksellisten bolševikkien ja punaiseen terroriin osallistuneiden rankaisemiseen.Former spokesman for the Russian Orthodox Church says Stalin was God's way of punishing the Bolsheviks Meduza 29.6.2017, viitattu 27.5.2024 Vuonna 2016 Tšaplin kysyi, mitä väärää on Venäjän sisäisten vihollisten tuhoamisessa. Tšaplin piti länsimaihin "ei-länsimaisten poliittisten kulttuurien" piiristä muuttaneita maanpettureina ja vaati maanpetoksesta kuolemantuomioita. Hän kritisoi samalla kansainvälisten tiedotusvälineiden uutisointia Aleksandr Litvinenkon ja Kim Jong-namin murhista.Ivan Beljajev, Слово пастыря Radio Svoboda 10.3.2017, viitattu 27.5.2024 Tšaplin kritisoi Yhdysvaltoja muun muassa samaa sukupuolta olevien avioliitoista ja piti Venäjän tehtävänä maailmassa "amerikkalaisen hankkeen" pysäyttämistä. == Kuolema == Tšaplin kuoli yllättäen 51-vuotiaana Teodoros Studionilaisen kirkossa. Kuoleman ilmoitettiin johtuneen sydäninfarktista. == Lähteet == Luokka:Venäläiset papit Luokka:Vuonna 1968 syntyneet Luokka:Vuonna 2020 kuolleet